CELEX: 32013R0236
Language: el
Date: 2013-03-15 00:00:00
Title: Εκτελεστικός κανονισμός (ΕΕ) αριθ. 236/2013 της Επιτροπής, της 15ης Μαρτίου 2013 , περί καθορισμού του ποσού της ενίσχυσης στην ιδιωτική αποθεματοποίηση όσον αφορά ορισμένα αλιευτικά προϊόντα κατά την αλιευτική περίοδο 2013

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 74/19
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 236/2013 ΤΗΣ ΕΠΙΤΡΟΠΉΣ
   της 15ης Μαρτίου 2013
   περί καθορισμού του ποσού της ενίσχυσης στην ιδιωτική αποθεματοποίηση όσον αφορά ορισμένα αλιευτικά προϊόντα κατά την αλιευτική περίοδο 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1),
   Έχοντας υπόψη τον κανονισμό (ΕΚ) αριθ. 2813/2000 της Επιτροπής, της 21ης Δεκεμβρίου 2000, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 104/2000 του Συμβουλίου όσον αφορά τη χορήγηση ενίσχυσης στην ιδιωτική αποθεματοποίηση για ορισμένα αλιευτικά προϊόντα (2), και ιδίως το άρθρο 1,
   Εκτιμώντας τα ακόλουθα:
   
               (1)
            
            
               Το ποσό της ενίσχυσης στην ιδιωτική αποθεματοποίηση δεν θα πρέπει να υπερβαίνει το ύψος των τεχνικών και οικονομικών δαπανών οι οποίες διαπιστώθηκαν στην Ένωση κατά τη διάρκεια της αλιευτικής περιόδου που προηγείται της υπόψη περιόδου.
            
         
               (2)
            
            
               Προκειμένου να αποθαρρυνθεί η αποθεματοποίηση μακράς διάρκειας, να συντμηθούν οι προθεσμίες πληρωμής και να περιοριστεί ο φόρτος των ελέγχων, η ενίσχυση στην ιδιωτική αποθεματοποίηση θα πρέπει να καταβάλλεται σε μία και μόνον δόση.
            
         
               (3)
            
            
               Για να μη δημιουργηθούν κωλύματα στη λειτουργία του συστήματος παρέμβασης κατά το έτος 2013, ο παρών κανονισμός θα πρέπει να ισχύσει αναδρομικά από την 1η Ιανουαρίου 2013.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με την επιτροπή που έχει συσταθεί βάσει του κανονισμού (ΕΚ) αριθ. 104/200,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την αλιευτική περίοδο 2013 το ποσό της ενίσχυσης στην ιδιωτική αποθεματοποίηση που προβλέπεται στο άρθρο 25 του κανονισμού (ΕΚ) αριθ. 104/2000 όσον αφορά τα προϊόντα που απαριθμούνται στο παράρτημα II του ιδίου κανονισμού καθορίζεται ως εξής:
   
               —
            
            
               πρώτος μήνας: 224 ευρώ/τόνο,
            
         
               —
            
            
               δεύτερος μήνας: 0 ευρώ/τόνο.
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαρτίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 17 της 21.1.2000, σ. 22.
   
      (2)  ΕΕ L 326 της 22.12.2000, σ. 30.